JohanHeinsen/ENO huggingface dataset:
Odense Adresse-Contoirs Efterretninger, 1839-04-05
- Om den nylig afdøde Pastor emeritus Niels Blicher, Fader til Digteren St. St. Blicher, siges der i Aarhuus Avis, at han havde opnaaet en saadan Færdighed i den latinske Versbygning, at neppe nogen samtidig Landsmand, undtagen Conferentsraad Engelstoft, kunde maale sig med ham. I Kjøbenhavn taltes der den 1d. om, at den gamle Bournonville var død.
Odense Adresse-Contoirs Efterretninger, 1839-04-05
Jyllandsposten fortæller, at Præsterne paa flere Steder i Jylland, naar de ved Jordpaakastelsen ikke have en Spade ved Haanden, da bruge en - Potageskee, Den 30 f. M. holdtes den første Auction over Heste fra det Frederiksborgske Stutterie, som Følge af den senest befalede Reduction. Der solgtes 46 Heste ialt forden Sum 6858 Rbd., nemlig 12 Hingster for 1964 Rbd., 9 Vallakker for 1011 Rbd. og 25 Hopper for 3856 Rbd. Af samtlige Heste vare 16 Halvblods, der betaltes med 2115 Rbd.
Odense Adresse-Contoirs Efterretninger, 1839-04-05
J Anledning af de i Bladene fornylig omtalte skudte Orne, siger Ribe Avis, at Vesterjyderne angribe og dræbe disse Fugle med de blotte Hænder; saaledes er for længere Tid siden ved Havets Bred i Ringkjøbingegnen en sovende Ørn bleven dræbt af en uforfærdet Fiskerpige. Ogsaa fornylig har en Bondekarl fra Stauning efter en haard Kamp dræbt et saadant Luftdyr, der mellem begge Vingespidser maalte 3 1/2 Alen.
Odense Adresse-Contoirs Efterretninger, 1839-04-05
Odense. Hs. Kongelige Høihed Prinds-Gouvernøren skal saavidt bekjendt kunne ventes hertil førstkommende 18 Mai. Efter i saa lang Tid at have seet hvert Nummer, Man tog i Haanden, begynde med: "Fortsetzung og ende med der Beschlus solgte bragte Gaarsposten os endelig den virkelige Beslutning af Tidenden for den anden Holstenske Stænderforsamlings Forhand De linger, med 2 Titler, en Oversigt af de forelagte Sager, og et alfabetisk Sagregister. Tidenden bestaaer af to Afdelinger, den første fra No. 1 til 61 og den anden fra No. 62 til 121; det Hele bestaaende af 3088 Spalter i 4to. Antallet af de behandlede Sager har været: 16 Kongelige og 54 Privat-Propositioner. Af de sidste kom 12 ikke under Forhandling, 8 ere ikke ganske tilendebragte og 3 afvistes. Desuden vare 99 Privat-Petitioner fremkomne, hvorover deels Petitions=Committeens Betænkning blev afgivet, deels særskilt Committee nedsattes og Forsamlingens Beslutning blev taget.
Odense Adresse-Contoirs Efterretninger, 1839-04-05
J det haarde Sneefog Natten til den 16 Marts blev en Gaardmand fra Nørrelyndelse Sogn vildfarende paa Veien og maatte tilbringe Natten i Sneen, indtil Morgenen, da han blev fundet i den beklageligste Forfatning ved Siden af sin Hest, vel endnu levende, men angrebet af Koldbrand, og henbragt til nærmeste Gaard. En Læge blev strax hentet; slipper han med Livet, frygter Man dog for, at han mister Forlighed i Hænder og Fødder, til stor Skade for sig og 9 umyndige Børn. Jgaar Nat afbrændte et Huus i Kavneberg, hvorved en 88 Aar gammel Mand, der var Almisselem og laae syg sammesteds, blev saa forbrændt, at han faa Øieblikke efterat være bragt ud af Huset, opgav Aanden, da en Mand, der var sat til at vaage hos den syge Gamle, ved at blive opmærksom paa Jlden, istedetfor at faae ham baaret ud, løb til Raboerne og gjorde Anskrig om Branden. Denne havde imidlertid inden hans Tilbagekomst angrebet Huset saa stærkt, at Jlden gjennem Loftet var faldet ned paa den sengeliggende Olding. - Eieren af Huset, en Dagleier, skal intet tabe ved Branden, da Huuset var gammelt og godt assueret, samt behæftet med en Gjeld omtrent lige eller over Husets Værdie.
Odense Adresse-Contoirs Efterretninger, 1839-04-05
Efter Hr. Pastor Ascaniusses Forslag er af Avlsbrugerne i Weilbye Sogn, Wends Herred, holdt en Samling, for i Sommerens Løb at forekomme mulig Trang af Sæde= og Fødekorn, hvorved blev given 19 Tdr. 7 Skpr. Rug og 3 Tdr. 1 Skp. Byg til de meest Trængende uden for Fattigklassen, og for dem, som behøve at kjøbe, holdes til Salg for gangbar Priis indtil Høsten 50 Tdr. 2 Skpr. Rug, 20 Tdr. Byg og 1 Td. Boghvede. Jblandt Yderne er valgt Mænd i hver Bye til Gavens Fordeling og Anviisning paa det falholdne Korn. - Desforuden er i Sognet i Vinter stiftet et Selskab til at fremme de meest nyttige Dyre Forædlinger, og allerede af dette ved Actier indkjøbt en Hingst, Skibs= og Handels-Efterretninger. Frederikshavn den 31 Marts. De under 21, 27 og 28 dennes indkomne Skibe ere alle den 28de udgaaede til deres Bestemmelsesteder, med Undtagelse af Capit. F. v. Bülow af Frederikshavn og P. C. Sonne af Aarhuus. – Jndkomne: den 28de, Jagten Laura, Capit. H. R. Mogensen af Faaborg, fra Christiansand til Hjemstedet med Trælast: Jagten de 4 Sødskende, Capit. J. Poulsen, af Svendborg, fra Christiansand til Hjemstedet med Trælast; Sluppen Charlotte, Capit. G. Gundersen af Christiansand, fra Hjemstedet til Odense med Trælast m.m. - Udgaaede: den 31te, Skonnerten Marie, Capit. G. Kruuse af Korsøer, fra Tronhjem til Kbhavn; Jagten de 5 Brødre, Capit. H. P. Kromann af Marstal, fra Svendborg til Norge; Jagten Abigael, Magrethe, Capit. Goldmann af Ærøeskjøbing, fra Assens til Norge; Jagten de 5 Sødskende, Capit. H. P. Kromann af Marstal, fra Svendborg til Norge. Disse 3 sidste Fartøier, havde ligget i Havnen siden den 4 Marts. (Aalb. Stiftst.)
Odense Adresse-Contoirs Efterretninger, 1839-04-05
Jsen er nu atter gaaet bort, saa at Aarhuus Rhed og Havn, igjen er aaben.
Odense Adresse-Contoirs Efterretninger, 1839-04-05
Reisende over Storebelt, fra 29 Marts til 1 April. Fra Fyen til Sielland: Hestehandler Petersen; Handelsfuldm. Theis; Cand. theol. Gad; Jfr. Eibye; Stud, theol. de Friis, Premierlieuten. Ahlefeldt-Laurvig med Tjener, Kjøbmændene Albertini, Rønning, Busch og Flament; Styrmand, Poulsen; Skipper Nielsen, Kontoirist Kjær; Hr. Lange; Pastor Lange, Kjunker de Mylius, Pastor Engelsted; Handelsbetjent Steen; Copiist Neumann; Cand. pharm. Grove; Handelscommis Reimers; Landsoverretsassessor Buchwald; Stud. polyt. Schjern; Kjøbmand Cramer; Student Moltke; Hestehandler Schjøn; Oeconom Theil; Vagtmester Wregsted; Cand. med. Dahlerup, const. Toldforvalter Juhl; Skibscapit. Bonde; Jfrr. Møller og Crone, Frøken Saxtorph; Enkefrue Bloch; Hr. Brinch; Doctor Kalkar; Jfr. Holm; Propriet, Jørgensen, Kjøbmd. Gudmundsen; Jfr. Bentzon, Premierlieuten. Næser med Frue og Børn. Fra Sielland til Fyen, Particulier Knudsen; Proprietair Mourier; Stud. chir. Hein; Lieuten. Gerschau, Proprietair Collstrop, Kjøbmd. Westrup; Conditor Schucani, Frue Mourier; Capit. Grove, Premierlieuten. Fæster; Lieuten. Brorson; Stud. polyt. Dons; Generalmajor v. Moltke, Kjøbmd. Bordier; Student Kreuer; Dhrr. C. og F. Hartz; Cand. phil. Ostermann; Frøken Thomsen; Etatsraad Treschow; Handelsbetjent Andresen; Justitiarius Reiche; Silke= og Klædehandler Gammeltoft; Byefoged Thaulow. Dødsfald. Jfr. S. From, 70 Aar; Jfr. H. Petersen, 46 Aar: Begge i Kbhavn. H. F. Hansen, i Nestved, 63 Aar ; Mad. S. C. Thomsen, i Aarhuus, 74 Aar; M. Hansen, f. Hjort, i Ribe, 42 Aar; K. Brask, f. Ring, paa Kjellerup, 67 Aar ; R. Jespersen, f. Smed, i Horsens, 62 Aar; B. L. Lundorff, f. Thrane, sammesteds, 26 Aar.
Odense Adresse-Contoirs Efterretninger, 1839-04-05
Prædikanterne paa 1ste Søndag efter Paaske, da tillige holdes Confirmation.
Odense Adresse-Contoirs Efterretninger, 1839-04-05
J St. Knuds Kirke: til Høimesse Hr. Pastor Wiberg. J Frue Kirke: Hr. Pastor Steenbuch. - J St. Hans Kirke: Hr. Pastor Borch. - J Hospitalet: Hr. Pastor Wiberg, Kl. 8 1/2.
Odense Adresse-Contoirs Efterretninger, 1839-04-05
Epigramatisk. Det famøse og ominøse Tal 22. Kanonskuds Syv og tyves Knald, er dansk Salut, Med Syv og tyve Tamp er Holmen resolut, Men Maaneder To Gange Syv og tyve Behøvedes for Sandt, en Olding Ret at yde.
Odense Adresse-Contoirs Efterretninger, 1839-04-05
AVERTISSEMENTS. Efter mange Aars tiltagende Svaghed bortkaldte Gud til det Bedre den 31 Marts min kjære Søstersøn, Pottemagermester Carl Ronnov, 45 Aar gammel.
Odense Adresse-Contoirs Efterretninger, 1839-04-05
Min hjerteligste Tak aflægger jeg herved til den ærede Commission, som saa godhedsfuld antog sig ham i hans sørgelige Stilling tilligemed hans 7 efterladte og uforsørgede Børn. B. M. Rønnov. Odense den 4 April 1839.
Odense Adresse-Contoirs Efterretninger, 1839-04-05
Paa Adressecontoirets Boglade modtages Subskription paa: Nyt Bibliothek for Ungdommen, samlet og udgivet af J. Chr. Riise. - Dette Hefteskrifts Bestemmelse er at levere Ungdommen en underholdende og lærerig Læsning. Hver anden Maaned udkommer et Hefte, 168 Sider stort, som betales med 3 Mk. - Det allerede udkomne 1ste Hefte er til behageligt Eftersyn her paa Bogladen.
Odense Adresse-Contoirs Efterretninger, 1839-04-05
Jacobsens nye Kogebog eller Anviisning til at koge, bage, stege, nedfylte, henlægge, indslagte, anrette o. s. v. Fjerde forbedrede og meget forøgede Oplag, faaes paa de fleste Boglader i Danmark for 7 Mk. simpelt indb. og 8 Mk. i fransk Velskbind; i Odense faaes Bogen hos Forlæggeren. S. Hempel.
Odense Adresse-Contoirs Efterretninger, 1839-04-05
En Pakke Bøger, alle mærkede med mit Navn indvendig paa Vindet, indsvøbt i sort Voxdug, er tabt mellem Nyborg, og Svendborg. Den retsindige Finder bedes at levere dem i Svindinge eller Ellerup Kroe, i Svendborg til Hr. Kommissionair Pasbjerg eller i Nyborg, imod en billig Findeløn, til C. F. Busch. Boghandler
Odense Adresse-Contoirs Efterretninger, 1839-04-05
At det Avertissement, som af Bedemand Commerup i denne Avis No. 59 er indrykket, ikke angaaer hans fraskildte Kone, bevidnes, overeensstemmende med Commerups egen Tilstaaelse. P. Lütge. N. Petersen.
Odense Adresse-Contoirs Efterretninger, 1839-04-05
Theatret i Odense. Søndagen den 7 April opføres: Hakon Jarl hin Rige, Sørgespil i 3 Acter af Etatsraad Oehlenschlager.
Odense Adresse-Contoirs Efterretninger, 1839-04-05
Mandagen den 8 April opføres (fjerde Gang), Capriciosa, eller Familien fra Nyboder, original romantisk burle Folke comedie i 3 Acter, med Musik til bekjendte Melodier, af Dhrr. P. J. Titchen. Arnesen og Overskou.
Odense Adresse-Contoirs Efterretninger, 1839-04-05
At jeg har etableret mig som Kobbersmedmester her i Byen, undlader jeg ikke at bekjendtgjøre for Enhver, som vil forunde mig deres Arbeide; tillige anbefaler jeg mig med Forfærdigelse af Brændeviinstøi, samt Reparation af gammelt. Min Bopæl er paa Nørregade Nr. 491. J. Liesner. Odense den 4 April 1839. Kobbersmedmester.
Odense Adresse-Contoirs Efterretninger, 1839-04-05
En duelig Avlskarl, som har lært Landvæsenet under det Kongelige Landhuusholdningsselskab, hvorfra han for kort Tid siden er demitteret med fortrinlige Anbefalinger, ønsker sig Kondition snarest muligt. Vedkommende ville behage at henvende dem til Hr. Pastor Storm i Kjerte, som giver de fornødne Oplysninger.
Odense Adresse-Contoirs Efterretninger, 1839-04-05
Bankqvitteringer. kjøbes endnu en kort Tid til høieste Cours, imod contant Be M. Weber, taling ved Afleveringen. Vestergade.
Odense Adresse-Contoirs Efterretninger, 1839-04-05
Ægte rigaisk Hørfrøe bekommes i Svendborg hos L. J. Baagøe. Humle, amerikansk og Brunsviger af bedste Qvalitet, sælges billig hos Hendr. Teisen.
Odense Adresse-Contoirs Efterretninger, 1839-04-05
Auction. over. Hovedgaarden Dronninggaard. Jfølge Bestemmelse af Directionen for Statsgielden og den synkende Fond afholdes Løverdagen den 27 April førstkommende, Kl. 11 Formiddag, offentlig Auction paa Hovedgaarden Dronninggaard i Hjørring Amt, til Bortsalg af bemeldte Gaard med Underliggende, nemlig : Dronninggaard med Hartkorn ufrie Hovedgaardstaxt Ager og Eng 58 Tdr. 3 Skpr. 3 Fdkr. 1 1/2 Alb. og Skovskyld 5 Skpr. 2 Fdkr. 1/4 Alb. Bøndergods med Ager og Engs Hartkorn ufrie Hovedgaardstaxt 1 Skp. 2 Fdkr. 1/5 Alb., privilegeret Hartkorn 1 Skp. 2 Fdkr. og contribuabelt Hartkorn 14 Tdr. 7 Skpr. 2 Fdkr. 172 Alb., samt Skovskyld 2 Tdr. 2 Skpr. 3 Fdkr. 1 1/2 Alb. Konge-, Kirke-, Korn- og Qvægtienden af Bøndergodset. J Kjøbet følger med Hovedgaarden endeel Besætning og Jnventarium. Gaarden drives uden Hoverie, men har 917 - Det bemærkes, at 1/3 af Kjøbe Arbeidsdage af Huusmænd. summen bliver at udbetale i 11 Juni Termin 1839, og at Approbation strax vil kunne erholdes, saafremt det høieste Bud i det mindste beløber til den Sum som af Statsgjeldsdirektionen, bestemmes i et forseglet Brev til Godsinspekteuren, der først aabnes naar Hammerslag er givet. - Conditionerne, som forøvrigt i det Væsentlige blive de samme som ved den over benævnte Eiendom den 8 Decbr. f. A. afholdte Auction, ligge til Eftersyn i det Jydske=Lollandske Landvæsens-Contoir under Rentekammeret, hos Godsinspekteuren Justitsraad Bindes bøll paa Edelsborg pr. Skanderborg og hos Forvalter Silkeborg paa Dronninggaard, der tillige foreviser Eiendommen og Jordebogen over samme. Jdag er udkommet:
Odense Adresse-Contoirs Efterretninger, 1839-04-05
Bidrag til Tidshistorien. Et Ugeblad. a 14 Jndhold: Grundtvigs Stemme om Sognebaandets Løsning. - Den engelske Kapitain (et Billede fra 1807) af Carl Bagger. (Redigeret af Carl Bagger.)
Odense Adresse-Contoirs Efterretninger, 1839-04-08
No 63. 68 Aargang. 3 Stifts Fyens privilegerede. Kongelig ene sant Avertissementstidende. Adresse- og politiske Avis overalt i de danske Stater. Forsendes med Brevposten af Søren Hempel, Cancellieraad.
Odense Adresse-Contoirs Efterretninger, 1839-04-08
Trykkes og udgives i Odense 8 April 1839. Mandagen, Spanien. Preussen. Tydskland.
Odense Adresse-Contoirs Efterretninger, 1839-04-08
Storbrittannien og Amerika.
Odense Adresse-Contoirs Efterretninger, 1839-04-08
Jndhold. Politisk Oversigt: Frankerig. Offentlige Foranstaltninger. Videnskabelighed. TildraFædrelandet.
Odense Adresse-Contoirs Efterretninger, 1839-04-08
Belgien. Norge. Udenlandske Blandinger. gelser. Blandinger. Odense. Skibs= og Handels-Efterretninger.
Odense Adresse-Contoirs Efterretninger, 1839-04-08
Politisk Oversigt. Frankerig. Endnu ere Rummerne ikke trukne i det ministerielle Lotterie og Aarsagen hertil synes at være, at Partierne ere uenige angaaende Hr. Thiers's Jndtrædelse eller Jkkeindtrædelse i Kabinettet. Resultatet af denne Krisis, der nu har varet i over 3 Uger, bliver: at Hr. Thiers ikke vil modtage den ham tilbudte Gesandt post, at Hertugen af Broglie ikke vil indtræde i Kabinettet og at Marskal Soult har seet sig nødsaget til at opgive alle Combinationer, der havde til Hensigt, at udelukke Hr. Thiers. (Dagsposten bringer nu Efterretning om, at et Jnterimsministerium er tilveiebragt af Dhrr. Gasparin, Girod, Montebello, Cubieres, Tupinier, Parant og Gautier.)
Odense Adresse-Contoirs Efterretninger, 1839-04-08
Storbrittannien og Amerika. J Nyyork var paa Børsen den 9 f. M. opslaaet, at van Buxen havde vægret sig ved at afsende en speciel Gesandt til London, for at underhandle om Grændsernes Fastsættelse, ja, at han endog til Gesandten i London, Hr. Steven son, havde sendt Depescher, der befalede, at han skulde bilægge Grændsespørgsmaalet saaledes, som dette forstodes af den nordamerikanske Regjering, men vilde dette ikke lykkes for ham, skulde han strax forlange sine Passer.
Odense Adresse-Contoirs Efterretninger, 1839-04-08
Spanien. Fra Madrid skrives der, at Conseilspræsidenten Pere; de Castro meget ivrigen beskjæftiger sig med den amerikanske Politik, det vil sige, med de med Mexico siden Jndtagelsen af Fortet St. Juan d'Ullog aabnede Underhandlinger: Spanien skal nemlig ønske, sammesteds at etablere nogle Prindser af den regjerende Familie. General Cordova har fulgt Narvaez's Exempel, og er flygtet udaf Landet. Regjeringen havde befalet ham, at begive sig til Valladolid, for der at blive dømt, men Cordova benyttede en Leilighed og tilte til Lissabon. J Tolosa vilde Man den 23 f. M. vide, at Cabrera havde slaaet Christinerne i to Fægtninger; Maroto skal ligge meget syg i Estella.
Odense Adresse-Contoirs Efterretninger, 1839-04-08
Preussen. Sagen mod Erkebispen af Posen og Gnesen, Hr. Dunin, har, ifølge Allgem. Zeit, taget en ganske uventet Vending, idet han ved en Cabinetsskrivelse pludselig blev kaldet til Berlin, hvor Man formoder, at Regjeringen vil indlede nye Underhandlinger med ham.
Odense Adresse-Contoirs Efterretninger, 1839-04-08
Kongen har skjænket 1/2 Million Thaler til at udvide Universitetsbygningen i Berlin.
Odense Adresse-Contoirs Efterretninger, 1839-04-08
Tydskland. J Hannover er Alt ved det Gamle! overalt i Landet vægrer Man sig ved at vælge nye Deputerede. Det Sidste Man har hørt fra Kong Ernst August er, at han har forbudet alle sine Undersaatter at studere ved Universitetet i Tubingen.
Odense Adresse-Contoirs Efterretninger, 1839-04-08
Belgien. Armeens Afvæbning skrider bestandig hurtigere fremad, naar alle Reserveregimenterne opløses, vil dette bevirke en maanedlig Besparelse af 2,500,000 Francs. Om de nye Underhandlinger med Conferentsen i London erfarer Man endnu Jntet; fortiden er Regjeringen beskjæftiget med at tænke paa Ministeriets Fuldstændiggjørelse.
Odense Adresse-Contoirs Efterretninger, 1839-04-08
Norge. J Aaret 1838 har Rigets Bank udlaant mod fundationsmæssig Sikkerhed 465,725 Spec. Fremdeles har Banken disconteret indenbyes Vexler og Vexel obligationer 2,971,500 Spec. Bankens udestaaende Fordringer mod den fornævnte Sikkerhed udgjorde 4,789,000 Spec. Bankens indvundne Renter, Disconto udgjorde 240,850 Spec., og Omkostningerne 50,238 Spec. Udbyttet har Man bestemt til 7 1/2 pCt. Mærkeligt er det, at kun en liden Summa staaer paa Folio, omtrent 132,000 Spec., hvilken Omstændighed tilfulde godtgjør Klagerne paa Mangel af disponible Penge i Norge.
Odense Adresse-Contoirs Efterretninger, 1839-04-08
Udenlandske Blandinger. Frankerig. Sangeren Nourrits tragiske Død Neapel har beskjæftiget hele Paris og selv for et Øieblik trængt Dagens politiske Spørgsmaal i Baggrunden. Dette vilde ikke have været Tilfældet, naar Rourrit blot havde været en dygtig Sanger og en stor Skuespiller; men han havde gjort sig overordentlig populair. Den afholdte Sanger havde viist sig meget kjæk i Julidagene; han havde fægtet med Folket og været en af de første, der greb til Vaaben. Han fik ogsaa siden Julikorset. J den Begeistring, der herskede i August og Septeber, vare begge Folke= og Revolutionssangene, Marsellaise og Casimir Delavignes Paristenne, de populaireste. Nourrit tilbøde sig med stor Beredvillighed at synge dem paa de forskjelligste Scener, hvorved han dog ikke forsømte sin Tjeneste som Nationalgardist og nogle Gange kom paa Theatret i Uniform. Han satte en Deel af sin Stemme til paa disse anstrængende patriotiske Accorder.
Odense Adresse-Contoirs Efterretninger, 1839-04-08
Nederlandene. Den russiske Storfyrste er den 31 f. M. ankommen til Haag, hvor han aftraadte i Prindsen af Oraniens Pallads.
Odense Adresse-Contoirs Efterretninger, 1839-04-08
Sverrig. J Upsala er Frøken Linne, Datter af den store Naturforsker, død i den høie Alder af 90 Aar.
Odense Adresse-Contoirs Efterretninger, 1839-04-08
Fædrelandet. Offentlige Foranstaltninger. Ved Resolution af 26 Marts d. A. har Hs. Majestæt bifaldet, at det, ved allerhøieste Resolution af 30 Juli 1827 oprettede Bureau for udenlandske Betalinger, under Benævnelsen "Contoir for udenlandske Betalinger, gaaer ind under Directionen for Statsgielden og den synkende Fond. Derhos er under f. D. Medlem af bemeldte Direction samt Directeur for Øresunds Toldkammer, Conferentsraad N. ge A. Holten, Com. af D. og D. M., allernaadigst udnævnt til Departementschef for fornævnte Contoir.
Odense Adresse-Contoirs Efterretninger, 1839-04-08
Under 2 April er Capitain i Sø=Etaten, H. B. Dahlerup, efter Ansøgning i Naade entlediget fra at være Medlem af den ved Resolution af 20 April 1833 for Kjøbenhavn anordnede Navigation-Skole-Direction.
Odense Adresse-Contoirs Efterretninger, 1839-04-08
Ved Landsoverretten er suspenderet Fuldmægtig i Zahlkammeret, Secretair Hans Apollo Klemp, der var actioneret for deels at have forfalsket et Document for derved at dække en i den ham betroede Kasse opstaaet Deficit, deels for ulovligen at have pantsat anden Mands Eiendom, kjendt at have sit Embede som Fuldmægtig i Zahlkammeret forbrudt, hvorhos han idømtes 6 Gange 5 Dages Fængsel paa Vand og Brød.
Odense Adresse-Contoirs Efterretninger, 1839-04-08
Videnskabelighed. Videnskabernes Akademie, (Athenæum) i Venedig har i dets Møde den 11 Marts udnævnt Prof. Ørsted i Kjøbenhavn til Æresmedlem.
Odense Adresse-Contoirs Efterretninger, 1839-04-08
Der er i Hovedstaden den 3 d. udstædt Jndbydelser til at oprette, en acadmisk Læseforening;" Planerne ere henlagte paa Studiegaarden og Regentsen, i Studenterforeningen og i Læseforeningen.
Odense Adresse-Contoirs Efterretninger, 1839-04-08
Tildragelser. Jfølge Aarh. A. skal der den 1d. om Natten være udbrudt Jld paa Hovedgaarden Edelsgave tæt ved Kjøbenhavn, men den blev i Tide opdaget, saa ingen betydelig Skade forvoldtes. Ved Forhørerne skal der være opkommen grundet Formodning om, at Jlden har været paasat. Gaarden tilhører Stænderdeputeret Tutein.
Odense Adresse-Contoirs Efterretninger, 1839-04-08
Blandinger. Fra Jslands Vesteramt skrives under 8 Febr. d. A., at Vinteren var god til Juul, men siden temmelig haard med stormende og uroligt Veir. Dette har hindret Folk fra at komme paa Søen, hvilket, i Forbindelse med at de nærliggende Handelsteder ere næsten aldeles blottede for Korn, sætter Alle i Forlegenhed. Hvis Handelskibene ei komme tidlig til Foraaret, er intet sandsynligere, end at en Hob Strandsiddere og Fiskere maa crepere i Elendighed.
Odense Adresse-Contoirs Efterretninger, 1839-04-08
Den 2 April om Aftenen havde i Aarhuus et talrigt Antal af Byens Borgere forsamlet sig paa Raadhuset, for at høitideligholde Mindet og Danmarks uforglemmelige Hædersdag den 2 April 1801. J denne Anledning var Raadhuussalen festlig oplyst og drapperet. Efter passende Sange og Taler blev der udbragt Skaaler for Konge- og "Fædreland, for "Mindet om de Tappre, som stred og faldt for Danmarks Hæder &c. &c. Øverst tilbords sad Een af Søslagets Brave, Hr. Greve Ambrosius de Fædder-Carisius, der, ved en Borgerdeputation, var som Æresgjæst indbuden til denne Festivitet. Angaaende Almeenaanden læses følgende Bemærkning i Overkrigscommissair Østs "Supplementsblade til alle danskprentede Tidsskrifter: nu troer Man at vække, de Slumrende (Døde) til Opstandelse, med Valgmænd og Provindsialstænder, Festgilder og Drikkeskaaler, Generalforsamlinger og Forelæsninger, Journal gloser og Elsedavidskolemestersk Jammerpræk, Bazilesladder og Ravnekrogssqvalder, Gøglespil og Maskerade. Saamænd, Midlerne ere brugelige og langtfra ikke at agte ringe, tvertimod, storligen at agte paa; men dog mere tjenlige til Fremme af en ny Klubaand, Partiaand, Tvedragtsaand, Provindsialaand, end til en ædeltsindet Almeenaand. - Denne kan i Danmarks hele Rige, ikkun fremstaae ved indgribende Regjeringshandlinger; en utvetydig Trykkefrihed værdigen brugt; en stor Nationalulykke virkende paa Alle; og ved Momenternes betimelige Benyttelse af charakteerfaste Mænd, som have Formaalet stadigt for Øie, der ikke ere bøielige som Sivet i Peblingesøen, eller marmorkolde som Apostlerne i VorFrue Kirke. Men saadanne Mænd voxe ikke paa Træer."Hr. Pastor Rosendal i Rødding i Salling har i Viborger Samler bekjendtgjort Følgende: "At jeg fra nu af, og indtil videre – af vigtige Aarsager – har bestemt mit Høitidsoffer af Gaarden Spøttrup til Uddeeling blandt de Fattige her i Pastoratet saaledes, at det, som frivillig Gave føres til Jndtægt og Udgift i det aarlige Fattigregnskab, samt at jeg selv opgiver, hvilke Fattige det skal tildeles m.v., dette finder jeg mig – efter Omstændighederne – ei alene anlediget, men endog nødsaget til herved at bekjendtgjøre.
Odense Adresse-Contoirs Efterretninger, 1839-04-08
Aalb. Avis meddeler, at ifølge Approbation af de ved Forpagtningsauctionen over de den kongelige Enkekasse tilhørende tidligere conradsenske Godser Nørlund og Thorstedlund gjorte Bud, bortforpagtedes Første til Hr. Forvalter Adam Fauerschou paa Krastrup (der havde været Høistbydende ved Auctionen over den kongelige Hovedgaard Dronninggaard i Vensyssel, men hvilket Bud forkastedes af Rentekammeret) for 170 Tdr. Rug, 170 Tdr. Byg og 170 Tdr. Havre. Thorstedlund bortforpagtedes til Hr. Hansen fra Sielland for 125 Tdr. af hver af de anførte Kornsorter.
Odense Adresse-Contoirs Efterretninger, 1839-04-08
Paa Feiøe (under Lolland) grasserer en svær Sygdom, som meest angriber Børn og der er, ifølge Dagen, den, som har begravet 3 Børn paa een Dag.